આ બાબતે સ્થાનિક રહેવાસી કમલેશ પંડ્યાએ મિડ-ડે LOCALને જણાવ્યું હતું કે ‘જૂનાં તૂટેલાં ભંગાર જેવાં વાહનો રસ્તામાં નડતરૂપ થતાં હોય છે, ત્યારે આવાં વાહનોનો યોગ્ય નિકાલ કરવો જોઈએ, એથી રસ્તા પર પણ જગ્યા થશે. રસ્તાની વચ્ચે ભંગાર જેવી હાલતમાં પડેલા આ વાહનને કારણે રસ્તો પણ સાંકડો થઈ ગયો છે. વાહનની આસપાસ કચરા પણ ભેગો થઈ જવાથી ગંદકીનું પ્રમાણ પણ વધી ગયું છે. એથી રસ્તા પર પડેલાં આવાં વાહનોનો યોગ્ય સમયે નિકાલ કરવાથી વાહનોની દશા પણ વધુ ખરાબ નથી થતી અને એને વેચી દેવાથી પ્રશાસનને રૂપિયા પણ મળે છે. એ રૂપિયા પ્રશાસન સારા કાર્યમાં વાપરી પણ શકે છે.’